
CONSILIUL SUPERIOR AL MAGISTRATURII
PLENUL

din .................. 2026


[bookmark: _Hlk152585067]pentru modificarea Regulamentului Institutului Național al Magistraturii, aprobat prin Hotărârea Plenului Consiliului Superior al Magistraturii nr. 92/2023
În temeiul dispoziţiilor art. 133 alin. (5) şi (7) din Constituţia României, republicată, şi ale art. 23 alin. (1) din Legea nr. 305/2022 privind Consiliul Superior al Magistraturii,
având în vedere dispoziţiile art. 37 lit. e) din Legea nr. 305/2022, cu ..........voturilor membrilor prezenți,
PLENUL
CONSILIULUI SUPERIOR AL MAGISTRATURII
HOTĂRĂŞTE
Art. I -  Regulamentul Institutului Național al Magistraturii, aprobat prin Hotărârea Plenului Consiliului Superior al Magistraturii nr. 92/2023, publicată în Monitorul Oficial al României, Partea I, nr. 499 din 8 iunie 2023, cu modificările și completările ulterioare, se modifică după cum urmează:

1. La articolul 10 , alineatele (1) și (8) se modifică şi vor avea următorul cuprins:
„Art. 10 - (1) Şefii structurilor organizatorice prevăzute la art. 2 alin. (1) lit. c)-f), h) şi k) sunt numiţi pentru un mandat de 3 ani, cu posibilitatea reînvestirii, de directorul Institutului, din rândul personalului de specialitate juridică al Institutului, asimilat judecătorilor şi procurorilor, precum şi al judecătorilor şi procurorilor detaşaţi în cadrul Institutului, cu o vechime în specialitate de cel puţin 4 ani, care nu au fost sancţionaţi disciplinar în ultimii 3 ani, cu excepţia cazului în care a intervenit radierea sancţiunii.
.................................................................................................................................................
(8) Şefii structurilor organizatorice prevăzute la art. 2 alin. (1) lit. g) şi j) şi alin. (4) sunt numiţi şi eliberaţi din funcţie, în condiţiile legii, din rândul funcţionarilor publici.”

2. La articolul 14 alineatul (1), litera m) se modifică și va avea următorul cuprins:
„m) avizează rezultatul procedurii de numire a şefilor structurilor organizatorice prevăzute la art. 2 alin. (1) lit. c)-f), h) şi k);”

Art. II - Prezenta hotărâre se publică în Monitorul Oficial al României, Partea I.
Dată în Bucureşti, la data de .................... 2026
[bookmark: presedinte]
Judecător Gheorghe-Liviu ODAGIU
Preşedintele Consiliului Superior al Magistraturii    

CONSILIUL SUPERIOR AL MAGISTRATURII

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)

